अजमेर। जेल से अदालत में पेशी भुगताने के लिए लाए गए कैदियों ने शुक्रवार को उस समय हंगामा कर दिया जब चालानी गार्डो ने कैदियों को परिवारजनों से मिलने पर पाबंदी लगा दी। कोर्ट स्थित बैरक में कैदियों ने चालानी गार्ड को खरी-खोटी सुनाई और पुलिस के खिलाफ नारेबाजी की।
कैदियों का आरोप था कि चालानी गार्ड परिवारजनों से मारपीट और अभद्र व्यवहार करते हैं। एक घंटे हंगामे के बाद एएसपी डॉ. राजीव पचार सहित अन्य अफसरों की समझाइश पर कैदी शांत हुए। कैदियों में शामिल पीसांगन निवासी सांवरा को परिवारजन आपत्तिजनक सामान दे रहे थे।
इस पर चालानी गार्डो ने आपत्ति जताई और सांवरा के परिजनों को दूर कर दिया। इस पर विवाद हो गया। कैदियों ने नारेबाजी कर दी। सूचना पर सिविल लाइंस थाने और पुलिस लाइन से अतिरिक्त जाप्ता तैनात किया गया। उधर चालानी गार्ड का कहना है कैदियों को परिवारजन नशे का सामान मुहैया कराते हैं, इसे रोकने पर कैदी हंगामा करते हैं।
hin_Deva hin_Deva hin_Deva